錄音卡，又叫聲音介面或者錄音介面，廣義上泛指用來將音響器材同電腦駁埋嘅架生。但係喺專業錄音或者音樂製作，通常係指用來駁咪、樂器或者midi嘢嘅一種架生仔，外形通常會有啲似混音器，但係唔會有eq或者只會有好基本嘅eq，因為件嘢預咗混音會喺daw做，而且佢所有駁咗咪或者樂器嘅輸入都會獨立聲道輸出畀電腦，專業用嘅錄音卡亦都通常會內置前級放大器，通常會內置48伏特嘅所謂｢幻象電源｣輸出，用來畀專業電容咪攞電用。